44. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ.8075 της 9/28 Ιουλ. 1975 (ΦΕΚ  Β΄773) Περί καθορισμού των δικαιουμένων να έχωσιν ιδίαν σφραγίδα Οργανικών Μονάδων και Συλλογικών Οργάνων της Διευθύνσεως Διοικητικού του Υπουργείου Προεδρίας Κυβερνήσεως και των Υπηρεσιών αρμοδιότητος αυτής.  ΄Εχοντες υπ’ όψει: 1.Τας διατάξεις: α)Του Ν.Δ. 216/1974 «περί συστάσεως Υπουργείου Προεδρίας Κυβερνήσεως». β)Του Νόμ. 48/1975 «περί  της Εθνικής Σημαίας της Ελλάδος, του Εμβλήματος της Ελληνικής Δημοκρατίας, του όρκου των αναλαμβανόντων δημοσίαν εν γένει υπηρεσίαν, του τύπου των σφραγίδων των Δημοσίων Αρχών και των εγγράφων τούτων».  2.Την υπ’ αριθ. Δ.Λ. 7/2/5/590/17.1.1975 απόφασιν του Υπουργού Προεδρίας Κυβερνήσεως «περί οργανώσεως και λειτουργίας της Διευθύνσεως Διοικητικού του Υπουργείου Προεδρίας Κυβερνήσεως». 3)Τας υπ’ αριθ. ΔΘ3/2-3/7555/17.6.1975 και ΔΘ/2-3/75/8261/30.6.1975 εγκυκλίους της Γενικής Διευθύνσεως Δημοσίας Διοικήσεως «περί παροχής οδηγιών αναφερομένων εις τον τύπον των σφραγίδων των Δημοσίων Αρχών και των εγγράφων τούτων», αποφασίζομεν: 1.Ορίζομεν τας Οργανικάς Μονάδας της Διευθύνσεως διοικητικού του Υπουργείου Προεδρίας Κυβερνήσεως, τα παρ’ αυτή λειτουργούντα Συλλογικά Όργανα, ως και τας Υπηρεσίας αρμοδιότητος αυτής, αίτινες δικαιούνται να έχωσι την υπό των διατάξεων του άρθρ. 6 παρ. 1 και 3 του Νόμ. 48/1975 καθοριζομένην σφραγίδα, ως ακολούθως: α) Οργανικαί Μονάδες. Ι.Τμήμα Γραμματείας. ΙΙ.Τμήμα Οικονομικόν. β)Συλλογικά Όργανα. Ι.Γραμματεία του Πενταμελούς Υπηρεσιακού Συμβουλίου.  ΙΙ.Γραμματεία του Πενταμελούς Πειθαρχικού Συμβουλίου. ΙΙΙ.Γραμματεία του Τριμελούς Υπηρεσιακού Συμβουλίου. ΙV.Γραμματεία του Τριμελούς Πειθαρχικού Συμβουλίου. γ)Υπηρεσίαι αρμοδιότητος Διευθύνσεως Διοικητικού.  Ι.Γραμματεία Υπουργικού Συμβουλίου. ΙΙ.Κεντρική Επιτροπή Νομοθετικής εργασίας. ΙΙΙ.Υπηρεσία Εθνικού Τυπογραφείου. ΙV.Διεύθυνσις Πολιτικής σχεδιάσεως εκτάκτου Ανάγκης (ΠΣΕΑ).  V.Ελληνικός Οργανισμός Τουρισμού (Ε.Ο.Τ).  VI.Ξενοδοχειακόν Επιμελητήριον της Ελλάδος.  VII.Σχολή Τουριστικών Επαγγελμάτων.  VΙΙΙ. Ινστιτούτον Γεωπονικών επιστημών.  2.Ως υπεύθυνοι δια την φύλαξιν των εν εδαφ. α΄της παρ. 1 της παρούσης σφραγίδων, ορίζονται οι εκάστοτε Προϊστάμενοι των εν αυτώ διαλαμβανομένων Οργανικών Μονάδων, των εν εδαφ. β΄οι εκάστοτε τακτικοί γραμματείς των Συλλογικών Οργάνων και των εν εδαφ. γ΄οι εκάστοτε Προϊστάμενοι της Γραμματείας εκάστης Υπηρεσίας. 3.Προς διευκόλυνσιν του όλου έργου διεκπεραιώσεως, δύνανται, οι ως άνω υπεύθυνοι, να προβούν εις την πολλαπλήν παραγγελίαν και διάθεσιν της σφραγίδος, εις ετέρας μονάδας, όπου παρίσταται υπηρεσιακή ανάγκη, ορίζοντες άμα και τον υπεύθυνον φυλάξεως ταύτης.  4.Εν περιπτώσει μετακινήσεως ή απομακρύνσεως των ανωτέρω υπευθύνων, δέον όπως ούτοι παραδώσουν τας σφραγίδας δια πρωτοκόλλου εις τους αντικαταστάτας των.  5.Ωσαύτως ορίζομεν όπως ανά μίαν ειδικήν μεταλλικήν σφραγίδα δια τας μεμβράνας φυλάττουν και χειρίζονται οι εντεταλμένοι υπάλληλοι των Γραφείων Πολυγράφων των εν παρ. 1 Υπηρεσιών.  6.Αι παλαιού τύπου σφραγίδες δέον όπως καταστραφούν, μερίμνη των υπευθύνων κατά τα ισχύοντα.  7.Η Διεύθυνσις Διοικητικού προκειμένου περί των εδαφ. α΄ και β΄της παρ. 1 Οργανισμών Μονάδων και Συλλογικών Οργάνων και οι Προϊστάμενοι της Γραμματείας των εν εδαφ. γ΄ Υπηρεσιών εντέλλονται όπως προέλθουν εις την διαδικασίαν προμηθείας των κατά τα ανωτέρω σφραγίδων.  